ไฟแนนซ์ทูเดย์
...สัปดาห์นี้จะมีเรื่องสนุกเกิดขึ้นมากมายหลายอย่างใน กทม. เรื่องเศรษฐกิจก็คือการประชุม เวิลด์ อีโคโนมิก ฟอรัม ระหว่างวันที่ 30 พ.ค.1 มิ.ย. รวม 3 วัน มีประเด็นที่จะพูดคุยกันสำคัญหลายเรื่อง ทั้งเรื่องทางด้านเศรษฐกิจและสังคม
30 พ.ค. 2555

...สัปดาห์นี้จะมีเรื่องสนุกเกิดขึ้นมากมายหลายอย่างใน กทม. เรื่องเศรษฐกิจก็คือการประชุม เวิลด์ อีโคโนมิก ฟอรัม ระหว่างวันที่ 30 พ.ค.1 มิ.ย. รวม 3 วัน มีประเด็นที่จะพูดคุยกันสำคัญหลายเรื่อง ทั้งเรื่องทางด้านเศรษฐกิจและสังคม
งานนี้ถือว่าล้มเหลวด้านการประชาสัมพันธ์ เพราะควรจะทำเป็นระยะตั้งแต่ต้นปี ไม่ใช่เพิ่งมาโหมกันเมื่อต้นสัปดาห์นี้ แถมเสียเงินจ้างบริษัทพีอาร์ยักษ์ใหญ่ในวงการไปร้อยกว่าล้านบาท คุ้มค่าหรือไม่ ลองคิดดูก็แล้วกัน
...เมื่อวานนี้ คณะรัฐมนตรีอนุมัติให้ข้าราชการ และเจ้าหน้าที่ของรัฐทั่วประเทศที่เข้าร่วมโครงการอุปสมบทเฉลิมพระเกียรติ ถวายเป็นพระราชกุศลแด่พระบาทสมเด็จพระเจ้าอยู่หัว และถวายเป็นพุทธบูชา เนื่องในการจัดงานสัปดาห์ส่งเสริมพระพุทธศาสนา วันวิสาขบูชา ประจำปี 2555 ฉลองพุทธชยันตี 2,600 ปี แห่งการตรัสรู้ของพระพุทธเจ้า สามารถลาอุปสมบทได้โดยไม่ถือเป็นวันลา ได้ไม่เกิน 15 วัน หน่วยงานเอกชนจะทำบ้างหรือไม่
...15 ปีผ่านไป กรมบังคับคดี ยังตามยึดทรัพย์คดีธนาคารบีบีซี หรือธนาคารกรุงเทพฯ พาณิชย์การ จาก เกริกเกียรติ ชาลีจันทร์ และราเกซ สักเสนา และกลุ่มผู้บริหารบีบีซี ไม่เสร็จสิ้น
ล่าสุด เจ้าหน้าพิทักษ์ทรัพย์ ได้รับทรัพย์สินที่ซุกไว้ที่สวิตเซอร์แลนด์ กลับมาได้แล้ว 12,569,025.14 ฟรังก์สวิส หรือ 415,028,710.12 บาท และคาดว่ายังมีเงินงวดที่ 2 จำนวนกว่า 100 ล้านบาท ที่จะส่งกลับคืนประเทศไทยเพื่อนำไปมอบให้เจ้าหนี้
วิศิษฏ์ วิศิษฏ์สรอรรถ อธิบดีกรมบังคับคดี บอกว่า กรมบังคับคดียังอยู่ระหว่างติดตามเงินที่ถูกซุกซ่อนอยู่ที่ประเทศแคนาดาอีกจำนวนหนึ่ง คดีนี้เป็นการตามล่าสินทรัพย์สุดขอบฟ้าจริงๆ
...จักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) งงกับตลาดเงินที่รัฐบาลกู้เงินในตลาดเงินได้ในดอกเบี้ยสูงกว่าตลาดไบบอร์ หรือตลาดการกู้ยืมเงินระยะสั้น 2030% ทั้งที่ปกติจะกู้ได้ถูกกว่า ว่าแล้วก็โทษแบงก์ชาติเป็นตัวการไม่ดูแล ปล่อยให้ตลาดเงินเพี้ยน 
ช.ชดา ว่ามาเป็นระยะแล้วว่า ดอกเบี้ยในตลาดเงินกับดอกเบี้ยนโยบายเริ่มแยกจากกัน เพราะสินเชื่อธนาคารโต จึงเกิดสงครามเงินฝาก แบงก์ทยอยขึ้นดอกเบี้ยดูดเงินเข้ามา แถมรัฐบาลจะกู้เงินอีก แม้ดอกเบี้ยนโยบายไม่ขยับ แต่ดีมานด์ และซัพพลาย ไม่แมตชิงกัน แล้วจะไปกดให้ดอกเบี้ยอยู่ในระดับต่ำ มันจะเป็นไปได้ยังไง
นี่ถือเป็นความท้าทายของว่าที่ประธานแบงก์ชาติคนใหม่ ดร.วีรพงษ์ รามางกูร แน่จริงกดดอกเบี้ยให้ลงนะท่าน ฮ่า ฮ่า